ദൂതനായുള്ളവനിങ്ങനെ ചൊല്ലുമ്പോള് ദൂരവേ കാണായി വീണയുമായ് നാരദനാകിന നന്മുനിവന്നതു വാരിജവല്ലഭനെന്നപോലെ കാണുന്ന ലോകര് തന് പാണികളായൊരു പങ്കജപാളിക്കു തിങ്കളായി വന്നതു കണ്ടൊരു വാരിജലോചനന് ചെന്നണഞ്ഞമ്പിനോടാദരവില് പൊന്മയമായൊരു വിഷ്ടരംതന്മീതെ സന്മത്ജിയോടങ്ങിരുത്തിപ്പിന്നെ യോഗ്യമായുള്ളൊരു പൂജയെച്ചെയ്തിട്ടു ' ഭാഗ്യവാന് ഞാനിനി' യെന്നു ചൊന്നാന് പൂജിതനായൊരു നാരദനെന്നപ്പോള് പൂതനവൈരിതന്നോടു ചൊന്നാന്: " ധാര്മ്മികനായൊരു ധര്മ്മജന് ചൊല്ലാല് ഞാന് കാണ്മതിന്നായിട്ടു വന്നതപ്പോള് പാരാതെയുണ്ടൊരു കാരിയം വേണ്ടുന്നു കാരിയമാകുന്നതെന്തെന്നല്ലി?
പുഴ.കോം - നവസംസ്കൃതിയുടെ ജലസമൃദ്ധി